
I. VISPĀRĪGA INFORMĀCIJA UN IEPIRKUMA NOLIKUMĀ LIETOTIE SAĪSINĀJUMI
1. Vispārīgā informācija
1.1. Pasūtītājs ir Valmieras tehnikums, reģistrācijas Nr. 90009612809, juridiskā adrese: Vadu iela 3, Valmiera, Valmieras novads, LV-4201, tālrunis: +371 29009990, e-pasts: skola@valmierastehnikums.lv (turpmāk – Pasūtītājs).
1.2. Iepirkuma identifikācijas Nr. VT 2026/11/IE.
1.3. Iepirkums tiek organizēts saskaņā ar Publisko iepirkumu likuma 9. pantu. Iepirkuma priekšmets – "Pārtikas produktu piegāde atbilstoši zaļā publiskā iepirkuma prasībām" (turpmāk – Iepirkums).
1.4. [bookmark: _Hlk141355376]Zaļais publiskais iepirkums (ZPI). Iepirkums tiek organizēts, ievērojot zaļā publiskā iepirkuma prasības atbilstoši spēkā esošajiem normatīvajiem aktiem. Zaļā publiskā iepirkuma prasības šajā iepirkumā tiek piemērotas saskaņā ar:
· Publisko iepirkumu likumu;
· Ministru kabineta 2017. gada 20. jūnija noteikumiem Nr. 353 "Prasības zaļajam publiskajam iepirkumam un to piemērošanas kārtība";
· Eiropas Parlamenta un Padomes Regulu (ES) 2018/848 (2018. gada 30. maijs) par bioloģisko ražošanu un bioloģisko produktu marķēšanu un ar ko atceļ Regulu (EK) Nr. 834/2007;
· Ministru kabineta 2014. gada 12. augusta noteikumiem Nr. 461 "Prasības pārtikas kvalitātes shēmām, to ieviešanas, darbības, uzraudzības un kontroles kārtība";
· citiem Latvijas Republikas un Eiropas Savienības normatīvajiem aktiem, kas reglamentē pārtikas apriti, pārtikas produktu kvalitātes prasības un zaļā publiskā iepirkuma piemērošanu.
1.5. Iepirkumu organizē un vada Valmieras tehnikuma direktora izveidota Iepirkumu komisija saskaņā ar direktora 2024. gada 22. jūlija rīkojumu Nr. 1.14/42 "Par iepirkuma komisijas izveidi" (turpmāk – Komisija).
1.6. Nolikumā lietotie termini. Šajā nolikumā lietotie termini ir saprotami šādā nozīmē:
· Pasūtītājs – Valmieras tehnikums;
· Pretendents – piegādātājs, kas iesniedzis piedāvājumu dalībai iepirkumā;
· Ieinteresētais piegādātājs – piegādātājs, kurš ir ieinteresēts piedalīties iepirkumā, neatkarīgi no tā, vai ir iesniedzis piedāvājumu;
· Komisija – Pasūtītāja izveidotā iepirkuma komisija;
· PIL – Publisko iepirkumu likums;
· EIS – Elektronisko iepirkumu sistēma;
· ZPI – zaļais publiskais iepirkums;
· Preces – pārtikas produkti, kas ir iepirkuma priekšmets;
· Līgums – iepirkuma rezultātā noslēgtais iepirkuma līgums.
1.7. Kontaktpersonas:
[bookmark: _Hlk141355408]Pasūtītāja kontaktpersona Iepirkuma procedūras jautājumos
Valmieras tehnikuma
Iepirkumu komisijas priekšsēdētājas vietniece
Ilze Avotiņa
telefona Nr.: + 371 20270264,
e-pasta adrese: ilze.avotina@valmierastehnikums.lv,
Pasūtītāja kontaktpersona tehniskās specifikācijas jautājumos
Valmieras tehnikuma
Laborants Zoja Bulko
telefona Nr.: + 371 28459696,
e-pasta adrese: laborants@valmierastehnikums.lv.
1.8. Iepirkuma rezultātā katrā iepirkuma priekšmeta daļā tiks slēgts atsevišķs iepirkuma līgums ar izraudzīto pretendentu atbilstoši Publisko iepirkumu likuma prasībām un šā nolikuma 5. pielikumā pievienotajam līguma projektam.
1.9. [bookmark: _Toc477855462][bookmark: _Toc380655956]Līguma darbības termiņš ir 12 (divpadsmit) mēneši no līguma spēkā stāšanās dienas, bet ne agrāk kā no 2026. gada 7. oktobra. 
1.10. [bookmark: _Ref410719024]Iepirkuma nolikums, tā pielikumi, atbildes uz ieinteresēto piegādātāju jautājumiem, kā arī visa papildu informācija ir pieejama Pasūtītāja profilā Elektronisko iepirkumu sistēmā (EIS) www.eis.gov.lv.
1.11. Visa saziņa starp Pasūtītāju un ieinteresētajiem piegādātājiem notiek Elektronisko iepirkumu sistēmas e-konkursu apakšsistēmā atbilstoši Publisko iepirkumu likuma prasībām.
1.12. Jautājumos, kas nav regulēti šajā nolikumā, piemērojamas Publisko iepirkumu likuma, Ministru kabineta noteikumu, Eiropas Savienības tiesību aktu un citu spēkā esošo normatīvo aktu prasības.
II. INFORMĀCIJA PAR IEPIRKUMA PRIEKŠMETU
2. Iepirkuma priekšmets 
2.1. Iepirkuma priekšmets ir pārtikas produktu piegāde Valmieras tehnikuma vajadzībām atbilstoši šā nolikuma 2. pielikumā "Tehniskā specifikācija – Tehniskais un finanšu piedāvājums" noteiktajām prasībām (turpmāk – Preces).
2.2. Galvenais CPV kods – 15000000-8 "Pārtikas produkti, dzērieni, tabaka un saistītā produkcija".
2.3. Iepirkuma priekšmets ir sadalīts 13 (trīspadsmit) daļās:
	[bookmark: _Hlk176862709]Daļas Nr.
	Daļas nosaukums
	Katras daļas CPV kods

	1
	SVAIGA CŪKAS GAĻA UN SUBPRODUKTI
	15100000-9 (Dzīvnieku valsts produkti, gaļa un gaļas produkti)

	2
	SVAIGA LIELLOPU GAĻA UN SUBPRODUKTI
	15100000-9 (Dzīvnieku valsts produkti, gaļa un gaļas produkti)

	3
	MĀJPUTNU GAĻA UN SUBPRODUKTI
	15100000-9 (Dzīvnieku valsts produkti, gaļa un gaļas produkti)

	4
	GAĻAS IZSTRĀDĀJUMI
	15100000-9 (Dzīvnieku valsts produkti, gaļa un gaļas produkti)

	5
	KONSERVĒTI AUGU IZCELSMES PRODUKTI, SULAS, DZĒRIENI UN PĀRTIKAS EĻĻAS
	15300000-1 (Augļi, dārzeņi un saistītie produkti)

	6
	SVAIDI DRĀRZEŅI, AUGĻI UN OGAS
	15300000-1 (Augļi, dārzeņi un saistītie produkti)

	7
	PIENS UN PIENA PRODUKTI
	15500000-3 (Piena produkti)

	8
	SALDĒTI PRODUKTI
	15800000-6 (Dažādi pārtikas produkti)

	9
	OLAS
	03142500-3 (Olas)

	10
	BAKALEJAS PRECES
	15800000-6 (Dažādi pārtikas produkti) 15600000-4 (Graudu maluma produkti, cietes un cietes produkti) 

	11
	TRUŠA GAĻA
	15110000-9 (Gaļa)

	12
	JĒRA GAĻA
	15115000-7 (Jēra un aitas gaļa)

	13
	ZIVIS, JŪRAS VELTES_ZIVJU IZSTRĀDĀJUMI
	15220000-6 (Saldētas zivis, zivju filejas un citu veidu zivju gaļa)



2.4. Piedāvājumu izvēles kritērijs katrā iepirkuma priekšmeta daļā ir saimnieciski visizdevīgākais piedāvājums saskaņā ar šā nolikuma 9. nodaļā noteiktajiem vērtēšanas kritērijiem.
2.5. Pretendents ir tiesīgs iesniegt piedāvājumu par vienu, vairākām vai visām iepirkuma priekšmeta daļām.
2.6. Tehniskajā specifikācijā norādītie preču apjomi ir plānoti un paredzēti Pretendentu piedāvājumu salīdzināšanai. Pasūtītājs negarantē visu norādīto apjomu iegādi un iepirks Preces atbilstoši faktiskajai nepieciešamībai un pieejamajam finansējumam.
2.7. Pasūtītājam līguma darbības laikā ir tiesības samazināt vai palielināt atsevišķu Preču daudzumu attiecīgās iepirkuma priekšmeta daļas ietvaros, nepārsniedzot iepirkuma līguma kopējo summu un ievērojot Publisko iepirkumu likuma prasības.
2.8. Preču piegādes vieta ir Valmieras tehnikums, Vadu iela 3, Valmiera, Valmieras novads, LV-4201, vai cita Pasūtītāja norādīta adrese Valmieras tehnikuma struktūrvienību ietvaros, ja tā norādīta līgumā.
2.9. Līguma izpildes termiņš ir 12 (divpadsmit) mēneši no līguma spēkā stāšanās dienas, bet ne agrāk kā no 2026. gada 7. oktobra.
2.10. Iepirkuma dokumenti ir brīvi, tieši un elektroniski pieejami Pasūtītāja profilā Elektronisko iepirkumu sistēmā (EIS).
2.11. Visa papildu informācija, skaidrojumi un grozījumi iepirkuma dokumentācijā tiek publicēti Pasūtītāja profilā EIS. Ieinteresētajiem piegādātājiem ir pienākums sekot līdzi publicētajai informācijai līdz piedāvājumu iesniegšanas termiņa beigām.
3. Piedāvājumu iesniegšana un noformējuma prasības: 
3.1. Piedāvājumi iesniedzami elektroniski Elektronisko iepirkumu sistēmas (EIS) e-konkursu apakšsistēmā līdz 2026. gada 29. jūlija plkst. 10.00.
3.2. Pretendents piedāvājumu sagatavo un iesniedz, izmantojot vienu no šādiem veidiem:
3.2.1. aizpildot Pasūtītāja sagatavotās elektroniskās veidlapas EIS e-konkursu apakšsistēmā;
3.2.2. sagatavojot dokumentus ārpus EIS un pievienojot tos attiecīgajās EIS sadaļās. Šādā gadījumā Pretendents ir atbildīgs par dokumentu atbilstību šā nolikuma prasībām un pievienoto veidlapu saturam;
3.2.3. ja Pretendents izmanto papildu dokumentu šifrēšanu ārpus EIS, tas nodrošina dokumentu atvēršanas iespēju atbilstoši šā nolikuma prasībām.
3.3. Piedāvājumi, kas iesniegti ārpus EIS e-konkursu apakšsistēmas, netiek pieņemti un netiek vērtēti.
3.4. Piedāvājumu veido:
3.4.1. pieteikums dalībai iepirkumā;
3.4.2. tehniskais piedāvājums;
3.4.3. finanšu piedāvājums;
3.4.4. pretendenta atlases dokumenti;
3.4.5. citi šajā nolikumā pieprasītie dokumenti.
3.5. Piedāvājuma dokumentiem jābūt sagatavotiem latviešu valodā. Ja kāds dokuments ir sagatavots svešvalodā, tam pievieno tulkojumu latviešu valodā. Par tulkojuma pareizību ir atbildīgs Pretendents.
3.6. Dokumenti sagatavojami elektroniska dokumenta formā atbilstoši Elektronisko dokumentu likumam un Ministru kabineta 2018. gada 4. septembra noteikumiem Nr. 558 "Dokumentu izstrādāšanas un noformēšanas kārtība".
3.7. Piedāvājumu paraksta persona, kurai ir Pretendenta pārstāvības tiesības, izmantojot kvalificētu elektronisko parakstu, vai EIS nodrošināto elektroniskās parakstīšanas risinājumu.
3.8. Ja piedāvājumu paraksta pilnvarota persona, piedāvājumam pievieno pilnvaru vai citu dokumentu, kas apliecina šīs personas tiesības pārstāvēt Pretendentu.
3.9. Ja Pretendents piedāvājuma aizsardzībai izmantojis papildu šifrēšanu, dokumenta atvēršanai nepieciešamo paroli vai elektronisko atslēgu Pretendents iesniedz Komisijai ne vēlāk kā 15 (piecpadsmit) minūšu laikā pēc piedāvājumu iesniegšanas termiņa beigām, izmantojot Komisijas norādīto saziņas veidu.
3.10. Piedāvājumā iekļautajiem dokumentiem jābūt skaidri salasāmiem, bez labojumiem, kas apgrūtina to uztveri vai interpretāciju.
3.11. Piedāvājumam jābūt sagatavotam tā, lai tas neapdraudētu EIS darbību, nesaturētu kaitīgu programmatūru un nodrošinātu dokumentu atvēršanu un lasāmību. Ja piedāvājumu nav iespējams atvērt Pretendenta vainas dēļ, Komisija to var atzīt par neatbilstošu.
3.12. Iesniedzot piedāvājumu, Pretendents apliecina, ka ir iepazinies ar visiem iepirkuma dokumentiem, pilnībā piekrīt to nosacījumiem un uzņemas saistības izpildīt iepirkuma līgumu atbilstoši nolikumā un tehniskajā specifikācijā noteiktajām prasībām.
3.13. Ārvalstīs izdoti publiskie dokumenti iesniedzami atbilstoši Dokumentu legalizācijas likumam, 1961. gada 5. oktobra Hāgas konvencijai par ārvalstu publisko dokumentu legalizācijas prasības atcelšanu un Eiropas Parlamenta un Padomes Regulas (ES) 2016/1191 prasībām.
3.14. Publiskiem dokumentiem, kas izdoti Eiropas Savienības dalībvalstī, Eiropas Ekonomikas zonas valstī vai Šveices Konfederācijā, legalizācija vai apliecināšana ar "Apostille" nav nepieciešama, ja normatīvie akti nenosaka citādi.
3.15. Ja Komisijai rodas pamatotas šaubas par iesniegta dokumenta autentiskumu vai juridisko spēku, tā ir tiesīga pieprasīt Pretendentam papildu informāciju vai dokumenta oriģinālu, kā arī pārbaudīt dokumenta autentiskumu kompetentajā iestādē.
4. Izmaiņas piedāvājumā un tā atsaukšanas kārtība 
4.1. Pretendents līdz piedāvājumu iesniegšanas termiņa beigām ir tiesīgs atsaukt iesniegto piedāvājumu vai veikt tajā grozījumus.
4.2. Piedāvājuma atsaukšana vai grozījumi iesniedzami elektroniski, izmantojot Elektronisko iepirkumu sistēmas (EIS) e-konkursu apakšsistēmu.
4.3. Ja Pretendents izdara grozījumus iesniegtajā piedāvājumā, EIS augšupielādē grozīto dokumentu vai dokumentus, ievērojot šajā nolikumā noteiktās prasības attiecībā uz dokumentu sagatavošanu un parakstīšanu.
4.4. Par spēkā esošu tiek uzskatīts pēdējais Pretendenta iesniegtais piedāvājums vai tā grozījumi, kas iesniegti līdz piedāvājumu iesniegšanas termiņa beigām.
4.5. Pēc piedāvājumu iesniegšanas termiņa beigām Pretendents nav tiesīgs atsaukt vai grozīt savu piedāvājumu, izņemot Publisko iepirkumu likumā paredzētajos gadījumos vai pēc Pasūtītāja pieprasījuma sniedzot skaidrojumus par iesniegto piedāvājumu.
5. Piedāvājumu atvēršana: 
5.1. Piedāvājumu atvēršana notiek Elektronisko iepirkumu sistēmas e-konkursu apakšsistēmā, 2026.gada 29.jūlija plkst.14.00 4 (četras) stundas pēc piedāvājuma iesniegšanas termiņa beigām. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmas e-konkursu apakšsistēmā. 
5.2. Piedāvājumu izvērtēšanu Iepirkumu komisija veiks slēgtās sēdēs.
6. Piedāvājuma nodrošinājums netiek paredzēts.
7. Saistību izpildes nodrošinājums netiek paredzēts. 
8. Cita vispārīgā informācija:
8.1. Dalība iepirkumā ir Pretendenta brīvas gribas izpausme. Iesniedzot piedāvājumu, Pretendents apliecina, ka ir iepazinies ar iepirkuma dokumentāciju, pilnībā piekrīt tās nosacījumiem un apņemas tos ievērot.
8.2. Visus izdevumus, kas saistīti ar piedāvājuma sagatavošanu un iesniegšanu, sedz Pretendents. Pasūtītājs nekompensē šos izdevumus neatkarīgi no iepirkuma rezultāta.
8.3. Pretendents nav tiesīgs iesniegt piedāvājuma variantus, ja šajā nolikumā nav noteikts citādi.
8.4. Pasūtītājs skaidrojumus, grozījumus un citu ar iepirkumu saistītu informāciju publicē savā profilā Elektronisko iepirkumu sistēmā (EIS). Ieinteresētajiem piegādātājiem ir pienākums sekot līdzi publicētajai informācijai.
8.5. Personas datu pārzinis ir Valmieras tehnikums, reģistrācijas Nr. 90009612809, juridiskā adrese: Vadu iela 3, Valmiera, Valmieras novads, LV-4201, e-pasts: skola@valmierastehnikums.lv.
8.6. Personas datu aizsardzības speciālista kontaktinformācija: e-pasts: das@valmierastehnikums.lv.
8.7. Personas dati tiek apstrādāti, lai organizētu iepirkuma procedūru, izvērtētu Pretendentu iesniegtos piedāvājumus, pieņemtu lēmumu par iepirkuma rezultātiem, noslēgtu un izpildītu iepirkuma līgumu.
8.8. Personas datu apstrādes tiesiskais pamats ir Eiropas Parlamenta un Padomes Regulas (ES) 2016/679 (Vispārīgā datu aizsardzības regula) 6. panta pirmās daļas c) apakšpunkts (juridiska pienākuma izpilde) un, ciktāl tas nepieciešams līguma noslēgšanai un izpildei, b) apakšpunkts.
8.9. Personas dati var tikt nodoti normatīvajos aktos noteiktajām valsts un pašvaldību institūcijām, kontrolējošajām iestādēm, tiesībsargājošajām iestādēm, kā arī citiem personas datu saņēmējiem normatīvajos aktos paredzētajos gadījumos.
8.10. Personas dati tiek glabāti normatīvajos aktos noteiktajos termiņos un atbilstoši dokumentu pārvaldību regulējošo normatīvo aktu prasībām.
8.11. Personas dati netiek nodoti ārpus Eiropas Savienības vai Eiropas Ekonomikas zonas, izņemot normatīvajos aktos paredzētos gadījumus.
8.12. Datu subjektam ir tiesības izmantot Vispārīgajā datu aizsardzības regulā paredzētās tiesības, kā arī iesniegt sūdzību Datu valsts inspekcijā, ja viņš uzskata, ka personas datu apstrāde neatbilst normatīvo aktu prasībām.
III. [bookmark: _Toc8389676]PRETENDENTA ATLASES DOKUMENTI
9. [bookmark: _Toc8389677]Atlases prasības un iesniedzamie dokumenti
9.1. Iepirkumā var piedalīties jebkurš piegādātājs, kurš atbilst šajā nolikumā noteiktajām atlases prasībām un attiecībā uz kuru nepastāv Publisko iepirkumu likuma 9. panta astotajā daļā noteiktie izslēgšanas nosacījumi.
9.2. Pasūtītājs pārbauda pretendentu atbilstību Publisko iepirkumu likuma 9. panta astotajā daļā noteiktajiem izslēgšanas nosacījumiem Publisko iepirkumu likumā noteiktajā kārtībā.
9.3. Pasūtītājs pirms līguma slēgšanas tiesību piešķiršanas pārbauda, vai uz pretendentu nav attiecināmas starptautiskās vai nacionālās sankcijas, kas var kavēt iepirkuma līguma izpildi, saskaņā ar Starptautisko un Latvijas Republikas nacionālo sankciju likumu.

	Nr.p.k.
	Prasības pretendentam
	Iesniedzamie dokumenti

	
	Pretendents ir reģistrēts Komercreģistrā vai līdzvērtīgā reģistrā ārvalstī atbilstoši attiecīgās valsts normatīvo aktu prasībām.
	9.3.1. Aizpildīts un parakstīts pieteikums dalībai iepirkumā (1. pielikums).
9.3.2. Ja piedāvājumu paraksta pilnvarota persona – pilnvara vai cits dokuments, kas apliecina personas pārstāvības tiesības. Pasūtītājs informāciju par Latvijas Republikā reģistrētiem pretendentiem pārbauda publiski pieejamās datubāzēs.

	
	Pretendents ir tiesīgs darboties pārtikas apritē atbilstoši normatīvajiem aktiem un ir reģistrēts vai atzīts kompetentajā pārtikas aprites uzraudzības iestādē.
	9.3.3. Ārvalstu pretendenti iesniedz kompetentās iestādes izsniegtu dokumentu vai norāda publiski pieejamu reģistru, kurā Pasūtītājs var pārliecināties par reģistrācijas faktu.
9.3.4. Latvijas Republikā reģistrēto pretendentu atbilstību Pasūtītājs pārbauda Pārtikas un veterinārā dienesta publiski pieejamajos reģistros.
9.3.5. Pretendenta apliecinājums, ka pārtikas apritē iesaistītais personāls atbilst normatīvajos aktos noteiktajām prasībām (iekļauts pieteikuma 1.pielikums formā).

	
	Pretendenta tehniskais un finanšu piedāvājums jāsagatavo atbilstoši šā nolikuma 2. pielikumā ietvertajai Tehniskajai specifikācijai / Tehniskā un finanšu piedāvājuma formai attiecīgajai iepirkuma priekšmeta daļai.
Produktiem, kuriem Tehniskajā specifikācijā noteiktas paaugstinātas kvalitātes prasības, jāatbilst vismaz vienai no šādām prasībām:
1. bioloģiskās lauksaimniecības produktu prasībām (BL);
2. nacionālās pārtikas kvalitātes shēmas (NPKS) prasībām;
3. lauksaimniecības produktu integrētās audzēšanas (LPIA) prasībām.
Produktu atbilstība minētajām prasībām Pretendentam jāpierāda atbilstoši šā nolikuma prasībām un iesniedzamajiem dokumentiem.

	9.3.6. Pretendents tehnisko un finanšu piedāvājumu sagatavo un iesniedz atbilstoši šā nolikuma 2. pielikumā ietvertajai Tehniskajai specifikācijai / Tehniskā un finanšu piedāvājuma formai attiecīgajai iepirkuma priekšmeta daļai.
9.3.7. Tehniskajā specifikācijā norādītais preču daudzums ir plānotais iepirkuma apjoms līguma darbības laikā. Pasūtītājs negarantē visa norādītā preču daudzuma iegādi un ir tiesīgs iegādāties preces atbilstoši faktiskajai nepieciešamībai un pieejamajam finansējumam.
9.3.8. Līguma izpildes laikā Pasūtītājs ir tiesīgs iegādāties arī preces, kas nav iekļautas Tehniskajā specifikācijā, bet ietilpst attiecīgajā iepirkuma priekšmeta daļā, ja šādu preču iegāde ir nepieciešama līguma izpildei un tiek ievērotas Publisko iepirkumu likuma 61. panta prasības par grozījumiem iepirkuma līgumā.
9.3.9. Ja informācija par piedāvātā produkta atbilstību bioloģiskās lauksaimniecības (BL), nacionālās pārtikas kvalitātes shēmas (NPKS) vai lauksaimniecības produktu integrētās audzēšanas (LPIA) prasībām ir pieejama publiskajos reģistros, Pasūtītājs ir tiesīgs šo informāciju pārbaudīt patstāvīgi.
9.3.10. Ja informācija nav pieejama publiskajos reģistros, Pretendents iesniedz attiecīgās kompetentās institūcijas izsniegta sertifikāta vai cita līdzvērtīga dokumenta kopiju vai norāda publiski pieejamu tīmekļvietni, kur Pasūtītājs var pārliecināties par piedāvātā produkta atbilstību BL, NPKS vai LPIA prasībām.
9.3.11. Ja Pretendents pats nav piedāvāto paaugstinātas kvalitātes produktu ražotājs vai audzētājs, Pretendents iesniedz dokumentu, kas apliecina tiesiskās attiecības ar attiecīgā produkta ražotāju, audzētāju vai piegādātāju (piemēram, sadarbības līgumu, vienošanos, nodomu protokolu vai citu līdzvērtīgu dokumentu), kas apliecina iespēju nodrošināt attiecīgo produktu piegādi līguma izpildes laikā.
9.3.12. Ja Pretendents piedāvā citā valstī ražotus produktus, kuri nav reģistrēti Latvijas publiskajos reģistros, Pretendents iesniedz attiecīgās valsts kompetentās institūcijas izsniegtu sertifikātu vai citu līdzvērtīgu dokumentu, kas apliecina produkta atbilstību bioloģiskās lauksaimniecības, nacionālās pārtikas kvalitātes shēmas vai integrētās audzēšanas prasībām, vai dokumentu, kas apliecina līdzvērtīgu kvalitātes nodrošināšanas sistēmu.
9.3.13. Tehniskajā piedāvājumā Pretendents norāda katra piedāvātā produkta nosaukumu, ražotāju (ja attiecināms), izcelsmes valsti, iepakojuma vienību un informāciju par produkta atbilstību BL, NPKS vai LPIA prasībām, ja attiecīgajam produktam šādas prasības ir noteiktas.
9.3.14. Finanšu piedāvājumā visas cenas norāda euro (EUR) bez pievienotās vērtības nodokļa (PVN), ar precizitāti līdz divām zīmēm aiz komata. Ja Pretendents nav ievērojis cenu noapaļošanu līdz divām zīmēm aiz komata, Komisija cenu noapaļo atbilstoši vispārpieņemtajiem matemātiskās noapaļošanas principiem.
9.3.15. Finanšu piedāvājumā norādītajās cenās jābūt iekļautām visām izmaksām, kas nepieciešamas līguma izpildei, tai skaitā preču iepakošanas, marķēšanas, transportēšanas, piegādes, izkraušanas, nodokļu (izņemot PVN), nodevu un citām izmaksām. Ja attiecināms, depozīta maksa līgumcenā netiek iekļauta.
9.3.16. Pretendents, sagatavojot finanšu piedāvājumu, izvērtē visus iespējamos riskus, kas var ietekmēt līguma izpildi, tai skaitā izmaksu pieaugumu, darba samaksas izmaiņas, transporta izmaksas un citus ar līguma izpildi saistītos riskus.
9.3.17. Ja Tehniskajā specifikācijā attiecīgajiem produktiem ir noteiktas vides prasības vai sezonālu produktu piegādes prasības, Pretendentam tās jāievēro visā līguma izpildes laikā.

	
	Pretendentam līguma izpildes laikā jānodrošina pārtikas produktu piegāde Pasūtītājam ar transportlīdzekli(-iem), kas atbilst vismaz EURO 5 vai EURO 6 atgāzu emisijas standartam. Prasība attiecas uz visām iepirkuma priekšmeta daļām.
Transportlīdzeklim(-ļiem), ko paredzēts izmantot pārtikas produktu piegādei Pasūtītājam, jāatbilst vismaz EURO 5 vai EURO 6 atgāzu emisijas standartam saskaņā ar Eiropas Parlamenta un Padomes 2007. gada 20. jūnija Regulu (EK) Nr. 715/2007 par tipa apstiprinājumu mehāniskajiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) vai citiem spēkā esošajiem normatīvajiem aktiem. 
	9.3.18.  Pretendents iesniedz apliecinājumu, kas sagatavots atbilstoši šā nolikuma 3. pielikumā noteiktajai formai, ka uz iepirkuma līguma noslēgšanas brīdi tā rīcībā būs pārtikas produktu apriti reglamentējošo normatīvo aktu prasībām atbilstoši aprīkots transportlīdzeklis(-ļi), kas tiks izmantots(-i) preču piegādei Pasūtītājam, un kas ir:
· Pretendenta īpašumā (pievienojot transportlīdzekļa reģistrācijas apliecības kopiju);
· Pretendenta nomā vai līzingā (pievienojot transportlīdzekļa reģistrācijas apliecības kopiju un nomas vai līzinga līguma kopiju);
· Pretendenta rīcībā, pamatojoties uz sadarbības līgumu vai kravu pārvadājumu līgumu (pievienojot attiecīgā līguma kopiju).
9.3.19. Ja transportlīdzekļa reģistrācijas apliecībā nav norādīta informācija par transportlīdzekļa atbilstību EURO emisiju standartam, Pretendents iesniedz EURO emisiju atbilstības sertifikātu, transportlīdzekļa ražotāja vai pilnvarotā dīlera izziņu vai citu dokumentu, kas apliecina transportlīdzekļa atbilstību attiecīgajam EURO emisiju standartam.
9.3.20. Ja iesniegtajos dokumentos EURO emisiju standarts nav norādīts, Pretendents iesniedz dokumentus, kuros norādīti transportlīdzekļa vides raksturlielumi, tai skaitā:
· enerģijas patēriņš;
· oglekļa dioksīda (CO₂) emisiju apjoms;
· slāpekļa oksīdu (NOx) emisiju apjoms;
· nemetāna ogļūdeņražu (NMHC) emisiju apjoms;
· cieto daļiņu (PM) emisiju apjoms.



IV. [bookmark: _Toc8389680]PIEDĀVĀJUMA VĒRTĒŠANA UN LĒMUMA PIEŅEMŠANA
10. Piedāvājumu vērtēšana
10.1. Iepirkuma komisija piedāvājumus vērtē saskaņā ar Publisko iepirkumu likumu, šo nolikumu un citiem iepirkumu reglamentējošajiem normatīvajiem aktiem.
10.2. Piedāvājumu vērtēšana notiek šādā secībā:
10.2.1. tiek pārbaudīta Pretendenta atbilstība atlases prasībām;
10.2.2. tiek pārbaudīta Tehniskā piedāvājuma atbilstība Tehniskās specifikācijas prasībām;
10.2.3. tiek pārbaudīta Finanšu piedāvājuma atbilstība;
10.2.4. tiek vērtēti piedāvājumi saskaņā ar šā nolikuma 11. punktā noteiktajiem saimnieciski visizdevīgākā piedāvājuma izvērtēšanas kritērijiem.
10.3. Ja Pretendents neatbilst atlases prasībām vai tā Tehniskais piedāvājums neatbilst Tehniskās specifikācijas prasībām, Komisija Pretendenta piedāvājumu noraida un turpmāk to nevērtē.
10.4. Ja Finanšu piedāvājumā tiek konstatētas aritmētiskas kļūdas, Komisija tās izlabo. Par veikto labojumu un laboto piedāvājuma cenu Komisija informē attiecīgo Pretendentu. Vērtēšanā tiek ņemta vērā Komisijas labotā piedāvājuma cena.
10.5. Piedāvājumu vērtēšanas laikā Komisija ir tiesīga pieprasīt Pretendentam skaidrojumus par piedāvājumā ietverto informāciju, kā arī pieprasīt iesniegt papildu dokumentus, ja tie nepieciešami piedāvājuma atbilstības izvērtēšanai un ja šādu dokumentu pieprasīšana nemaina Pretendenta piedāvājuma būtību.
10.6. Ja Komisijai rodas šaubas par piedāvājuma cenu vai tās pamatotību, tā rīkojas atbilstoši Publisko iepirkumu likuma prasībām par nepamatoti lēta piedāvājuma izvērtēšanu.
10.7. Komisija ir tiesīga pieprasīt piedāvāto pārtikas produktu paraugus, ja tas ir nepieciešams, lai pārliecinātos par produktu atbilstību Tehniskās specifikācijas prasībām. Paraugu iesniegšana nedrīkst radīt izmaiņas Pretendenta piedāvājumā.
10.8. Piedāvājums tiek noraidīts, ja:
10.8.1. nav iesniegti šajā nolikumā pieprasītie dokumenti vai tie neatbilst nolikuma prasībām;
10.8.2. Pretendents neatbilst atlases prasībām;
10.8.3. Tehniskais piedāvājums neatbilst Tehniskās specifikācijas prasībām;
10.8.4. Finanšu piedāvājums neatbilst šā nolikuma prasībām;
10.8.5. Pretendents ir sniedzis nepatiesu informāciju, kas ir būtiska tā atbilstības vai piedāvājuma izvērtēšanai;
10.8.6. ir konstatēti citi Publisko iepirkumu likumā vai šajā nolikumā noteiktie piedāvājuma noraidīšanas pamati.
10.9. Komisija ir tiesīga labot tikai acīmredzamas aritmētiskas kļūdas. Citi piedāvājuma grozījumi pēc piedāvājumu iesniegšanas termiņa beigām nav pieļaujami, izņemot Publisko iepirkumu likumā paredzētos gadījumus.
10.10. Komisija nodrošina vienlīdzīgu attieksmi pret visiem Pretendentiem, objektīvu un caurskatāmu piedāvājumu vērtēšanu, ievērojot Publisko iepirkumu likumā noteiktos publisko iepirkumu pamatprincipus.
11. Vērtēšanas kritēriji 
Par Pretendentu, kuram piešķiramas līguma slēgšanas tiesības katrā iepirkuma daļā atsevišķi, tiek atzīts pretendents, kura piedāvājums atbilst visām nolikuma prasībām un ir saimnieciski visizdevīgākais, ņemot vērā šādus vērtēšanas kritērijus:
	Nr.p.k.
	Kritērija apzīmējums un nosaukums
	Maksimālais 
Iegūstamais
punktu skaits

	1.
	K1 – Piedāvātā iepirkuma summa (EUR bez PVN) katrā iepirkuma priekšmeta daļā.
	50

	2.
	K2 – Preču kvalitāte, vērtējot piedāvāto pārtikas produktu ar paaugstinātu kvalitātes līmeni (NPKS, BL vai LPIA) daudzumu.
	35

	3.
	K3 – Preču piegāde videi draudzīgā veidā, vērtējot piegādei izmantoto transportlīdzekļu skaitu un to atbilstību EURO 5/V vai EURO 6 emisiju standartiem.
	15

	Maksimālais iespējamais punktu skaits:
	100


12. Kritērija K1 – Piedāvātā iepirkuma summa – vērtēšana
Pretendentam, kurš attiecīgajā iepirkuma daļā piedāvā viszemāko kopējo cenu bez PVN, tiek piešķirti 50 punkti.
Pārējo pretendentu punktu skaitu aprēķina pēc formulas:
P = (X / Y) × Z
kur:
P – aprēķinātais punktu skaits kritērijā K1; 
X – zemākā piedāvātā kopējā cena; 
Y – vērtējamā pretendenta piedāvātā kopējā cena; 
Z – maksimālais punktu skaits kritērijā (50). 
Aprēķināto punktu skaitu noapaļo līdz divām zīmēm aiz komata, piemērojot vispārpieņemtos matemātiskās noapaļošanas principus.
13. Kritērija K2 – Preču kvalitāte – vērtēšana
Maksimālos 35 punktus saņem pretendents, kura piedāvājumā attiecīgajā iepirkuma daļā ir vislielākais pārtikas produktu skaits, kas:
13.1.1. atbilst Nacionālās pārtikas kvalitātes shēmai (NPKS); 
13.1.2. ir ražoti saskaņā ar bioloģiskās lauksaimniecības (BL) prasībām; 
13.1.3. vai atbilst lauksaimniecības produktu integrētās audzēšanas (LPIA) prasībām. 
Pārējo pretendentu punktu skaitu aprēķina pēc formulas:
P = (X / Y) × Z
kur:
P – aprēķinātais punktu skaits kritērijā K2; 
X – vērtējamā pretendenta piedāvāto produktu skaits, kas atbilst NPKS, BL vai LPIA prasībām; 
Y – lielākais atbilstošo produktu skaits attiecīgajā iepirkuma daļā; 
Z – maksimālais punktu skaits kritērijā (35). 
Produkti, kuri tehniskajā specifikācijā ir atzīmēti kā produkti ar paaugstinātu kvalitāti, obligāti jāpiedāvā atbilstoši attiecīgās kvalitātes shēmas prasībām.
Pretendents informāciju par katru produktu norāda nolikuma 2. pielikumā "Tehniskā specifikācija – Tehniskais/Finanšu piedāvājums", aizpildot vienu no attiecīgajām kolonnām (NPKS, BL vai LPIA).
Ja viens un tas pats produkts vienlaikus atbilst vairāk nekā vienai kvalitātes shēmai, tas punktu aprēķinā tiek ieskaitīts tikai vienu reizi.
14. Kritērija K3 – Preču piegāde videi draudzīgā veidā
Kritērija K3 ietvaros tiek vērtēta pārtikas produktu piegādei paredzēto transportlīdzekļu atbilstība EURO 5 vai EURO 6 emisiju standartiem.
Par videi draudzīgu piegādi šā kritērija izpratnē tiek uzskatīta pārtikas produktu piegāde ar transportlīdzekļiem, kuriem ir zemāks kaitīgo izmešu līmenis un kuri atbilst vismaz EURO 5 vai EURO 6 emisiju standartam.
Vērtējot kritēriju K3 – Preču piegāde videi draudzīgā veidā, Komisija ņem vērā Pretendenta iesniegto informāciju par transportlīdzekļiem, kas tiks izmantoti iepirkuma līguma izpildē pārtikas produktu piegādei Pasūtītājam. Transportlīdzeklis var būt Pretendenta īpašumā, valdījumā, nomā, līzingā vai Pretendenta rīcībā uz cita tiesiska pamata, ja Pretendents ir iesniedzis nolikumā noteiktos apliecinošos dokumentus.
Maksimālais punktu skaits – 15 punkti – tiek piešķirts, ja Pretendents pārtikas produktu piegādei paredz izmantot vismaz vienu transportlīdzekli, kas atbilst EURO 6 emisiju standartam.
10 punkti tiek piešķirti, ja Pretendents pārtikas produktu piegādei paredz izmantot vismaz vienu transportlīdzekli, kas atbilst EURO 5 emisiju standartam, un Pretendenta rīcībā nav transportlīdzekļa, kas atbilst EURO 6 emisiju standarta.
0 punkti tiek piešķirti, ja Pretendents nepiedāvā izmantot transportlīdzekļus, kas atbilst vismaz EURO 5 vai EURO 6 emisiju standartam, vai ja iesniegtie dokumenti neapliecina transportlīdzekļa atbilstību attiecīgajam emisiju standartam.
Pretendents piedāvā izmantot vairākus transportlīdzekļus, punktu piešķiršanai tiek ņemts vērā augstākais sasniegtais emisiju standarts starp piedāvātajiem transportlīdzekļiem.
Pretendents informāciju par transportlīdzekļiem, kurus paredzēts izmantot iepirkuma līguma izpildē, norāda un apliecina atbilstoši šā nolikuma 3. pielikumā noteiktajai formai.
15. Vērtējot 11. punktā noteiktos kritērijus saskaņā ar nolikumā noteiktajām formulām, iegūto punktu skaitu izsaka ar precizitāti līdz divām zīmēm aiz komata, piemērojot vispārpieņemtos matemātiskās noapaļošanas principus.
16. Saimnieciski visizdevīgāko piedāvājumu nosaka, salīdzinot katra pretendenta kopējo iegūto punktu skaitu, ko aprēķina pēc formulas:
K = K1 + K2 + K3, kur:
K – kopējais punktu skaits; 
K1 – punkti par piedāvāto cenu; 
K2 – punkti par produktu kvalitāti; 
K3 – punkti par videi draudzīgu pārtikas produktu piegādi. 
Maksimālais iespējamais punktu skaits ir 100 punkti.
17. Par saimnieciski visizdevīgāko piedāvājumu un pretendentu, kuram piešķiramas iepirkuma līguma slēgšanas tiesības, tiek atzīts pretendents, kura piedāvājums ieguvis lielāko kopējo punktu skaitu.
18. Ja pirms lēmuma par iepirkuma līguma slēgšanas tiesību piešķiršanu tiek konstatēts, ka diviem vai vairākiem pretendentiem ir vienāds kopējais punktu skaits, priekšroka tiek dota pretendentam, kurš kritērijā K2 – Preču kvalitāte ieguvis lielāku punktu skaitu.
19. Iepirkuma komisija pirms lēmuma par līguma slēgšanas tiesību piešķiršanu pārbauda, vai uz pretendentu, kuram būtu piešķiramas līguma slēgšanas tiesības, nav attiecināmi Publisko iepirkumu likuma 9. panta astotajā daļā noteiktie izslēgšanas nosacījumi, ievērojot minētā panta devītajā daļā noteikto kārtību.
20. Pasūtītājs trīs darbdienu laikā pēc lēmuma pieņemšanas informē visus pretendentus par iepirkuma komisijas pieņemto lēmumu, nosūtot to pa pastu vai elektroniski, izmantojot drošu elektronisko parakstu.
21. Ja tiek pieņemts lēmums par iepirkuma izbeigšanu vai pārtraukšanu, pasūtītājs trīs darbdienu laikā pēc attiecīgā lēmuma pieņemšanas Publikāciju vadības sistēmā publicē informatīvu paziņojumu un nodrošina brīvu un tiešu elektronisku piekļuvi lēmumam savā pircēja profilā, norādot lēmuma pieņemšanas datumu un pamatojumu.
22. Informējot par iepirkuma rezultātiem, pasūtītājs ir tiesīgs neizpaust informāciju, ja tās izpaušana varētu aizskart piegādātāja likumīgās komerciālās intereses vai godīgas konkurences principus.
23. Ja par uzvarētāju tiek atzīta piegādātāju apvienība, tai līdz līguma noslēgšanai jāreģistrējas Latvijas Republikas Uzņēmumu reģistrā vai attiecīgās ārvalsts reģistrā atbilstoši tās normatīvajam regulējumam, vai jānoslēdz sabiedrības līgums Civillikumā noteiktajā kārtībā.
24. Iepirkuma līgumu slēdz saskaņā ar pretendenta piedāvājumu un nolikuma 5. pielikumu "Līguma projekts". Līguma grozījumi ir pieļaujami tikai Publisko iepirkumu likuma 61. pantā un līgumā paredzētajos gadījumos.
25. Izraudzītajam pretendentam iepirkuma līgums jāparaksta un jāiesniedz pasūtītājam piecu darbdienu laikā no dienas, kad pasūtītājs uzaicinājis pretendentu parakstīt līgumu.
26. Atbilstoši Publisko iepirkumu likuma 9. panta astoņpadsmitajai daļai iepirkuma rezultātā noslēgtais līgums, kā arī tā grozījumi (ja tādi tiek veikti), tiks publicēti pasūtītāja pircēja profilā Elektronisko iepirkumu sistēmas e-konkursu apakšsistēmā. Ja pretendents uzskata, ka kāda no piedāvājuma sastāvdaļām ir komercnoslēpums, tas to skaidri norāda savā piedāvājumā. Par komercnoslēpumu nevar atzīt informāciju, kas saskaņā ar normatīvajiem aktiem ir vispārpieejama.
Pielikumā:	
1. pielikums.   Pieteikums par piedalīšanos Iepirkumā;
2. pielikums.   Tehniskais/Finanšu piedāvājums;
3. pielikums.   Apliecinājums par Preču piegādēs izmantojamo transportlīdzekļu atbilstību;
4. pielikums.  Apliecinājums, ka piedāvātas Preces nesatur ģenētiski modificētos organismus nesastāv no tiem un nav ražoti no tiem;
5. pielikums.   Līguma projekts.

